[{"text_idx": "#000006", "text": "Diversa texti, literaturaji, Idokursi ed Idofilmi"}, {"text_idx": "#000010", "text": "Inter la 17ma e la 21ma di junio 2001 en mea hemurbo Nu\u0308rnberg eventis internaciona Ido-renkontro kun partoprenanti ek kin landi.\nPro diversa kauzi ca renkontro esis l'unesma internaciona Ido-kunveno depos nia internaciona Ido-renkontro 1998 en Polonia.\nLa partoprenanti arivis inter la 16ma e la 18ma di junio."}, {"text_idx": "#000013", "text": "Preske omna altra gasti arivis la17ma junio en Nu\u0308rnberg. Ni vidis unesmafoye nia samideani Zmitro di Belarusia e le Yakovenko di Polonia.\nNi omna bone interkomprenis en Ido qua esas nia unika posibla komunikilo. Ni promenis tra la bela anciena urbo Nu\u0308rnberg, sub tre chanjema vetero.\nNia amiko Hans Stuifbergen ne esis kun ni, nam il vizitis l'urbo Bamberg, qua havas reputeso esar tre bel anciena urbo."}, {"text_idx": "#000014", "text": "Fine ni nun esis 14 gesamideani ek quar landi.\nNia renkontro komencis dum la matino dil 18ma di junio kun veho per la specala treneto tra la belega anciena urbo di Nu\u0308rnberg.\nPose ni promenis a la kastelo di Nu\u0308rnberg e de ibe a la centro dil urbo, ube ni dejunis."}, {"text_idx": "#000015", "text": "En la posdimezo komencis nia diskuti. Antee ankore jurnalisto di la regionala jurnalo \"Nu\u0308rnberger Nachrichten\" vizitis nia rondo ed interviuvis la prezidanto e viceprezidanto dil ULI e me kom organizero dil renkontro.Lu tre interesis audar pri Ido e fotografisto facis kelka fotografuri di nia rondo.\nArtiklo pri nia renkontro fine aparis dum saturdio la 24ma di junio en la jurnalo \"Nu\u0308rnberger Nachrichten\".\nNi diskutis pri diversa Ido-aferi, exemple pri nia revui e pri to, quale ni agos por atingar la ISO-kodo \"io\"por Ido.\nCetere nia ULI-prezidanto Gu\u0308nter Anton klarigis la laboro dil Linguala Komisitaro dil ULI e quale on ibe povas aktive partoprenar."}, {"text_idx": "#000016", "text": "La Negermana samideani uzis l'okaziono por asistar la paralele a la programo dil Ido-renkontro eventita renkontro dil Esperanto-Grupo Nu\u0308rnberg ed ibe prezentar Ido kom alternativo ad Esperanto.\nSamtempe en l' Ido-renkontreyo eventis kunveno di la Germana Ido Societo.\nFine ni ye 22.00 kloko segun loka tempo en Nu\u0308rnberg eniris a l'Ido-babileyo e dum preske un horo diskutis ibe kun kelka samideani."}, {"text_idx": "#000017", "text": "Ni experiencis vere multo dum l'unesma dio di nia renkontro."}, {"text_idx": "#000018", "text": "Matine la 19ma di junio esis ped-exkurso tra l'urbo. Ye la 12:00 ni vartis e sucesis observar la Irado di Viri en kirko de Santa Maria.\nEn la supra parto dil kirko apertesis du pordeti e 7 apostoli trifoye rondiris cirkum rejo."}, {"text_idx": "#000019", "text": "Posdimeze esis kunsido dil partoprenanti. Ni diskutis dum la kunsido pri interneto (pri uzo e utileso de interneto por difuzar la linguo en interneto e ganor nova\ninteresati), Frank raportis pri nova posiblesi rezervar adreso por la ULI to es tre bona, ke ni havez tala kurta adreso por homi povez facile memorigar\nol e anke til nun ne esis adreso qua havas nur la vorto IDO, ma esis idolinguo. Esis komento ke nia elektrona grupi esas bona afero, ma esus anke plu bona,\nse ni havus plu interesiva temi por diskutar e ke eventez vera aktiva diskuti ne nur quereli pri lingual problemi."}, {"text_idx": "#000020", "text": "Vespere ni vizitis famoza restorerio. Esis multega repasti, kun nomi ne komprenebla por me, ma tre saporanta - to es ne nur mea opiniono, omni dicis\nto. Ante, dum e pos la manjo ni multe babilis pri diversa temi. To esis tre agreabla vespero en intima, amikala maniero. Ni ne volis livar la loko\ne kelka decidis restar hike por nokto - quo certe ne esis exekutita. Dum parto di homi pardrinkis plura bier-glasi altri iris por poke promenar.\nNi interkonsentis renkontror apud la hotelo. Kande la lasta grupo livisis la restorerio ed arivis ye la hotelo, la antea grupo ne esis videbla.\nNi venis serchar li en la quartelo di Reda lumi. Esis multa joki ed omni restis kun la maxim plezanta impreso pos la vespero."}, {"text_idx": "#000021", "text": "Matine dil 20ma di junio esis la lasta komuna kunsido dum nia renkontro en Nu\u0308rnberg.\nKomence ni diskutis pri la futuro di Ido-movado."}, {"text_idx": "#000023", "text": "= Esas konocata generala (ne nur en Ido-movado) tendencco, ke homi ordinare ne volas membreskar ye ula organizuro, nur\npartoprenar la movado. Malgre to, plusa membri dil ULI es necesata."}, {"text_idx": "#000029", "text": "= La listo di nova vorti mustas publikesar en ul revuo, jurnalo ec."}, {"text_idx": "#000030", "text": "Dum la recenta tempo aparis multega vorti, qui ankore ne existas en Ido (komputorala, financala, politikala ec). To esas granda tasko por linguala\nkomitato. Anke necesesas kunlaboranti ek diversa landi kun bona savo en koncernata cienco."}, {"text_idx": "#000032", "text": "On venis a konkluzo, ke es necesanta havar flago, ed uzor ol dum renkontri, precipue en publika loki. Alfred sendos un exemplero a\nFrank, qua facos komputoral modelo. Pose on povos imprimar la desegnuro e produktar papera flageto."}, {"text_idx": "#000034", "text": "Pri insigni. Semblas, ke nun insigni ne es tre populara, ma ni ne devas obliviar anke ica moyeno demonstrar nia linguo. Necesesas\nquestionar la Britana Ido-societo pri ka la societo havas insigni (es menciono en la listo di vendata libri), ka la insigni esas ri-produktebla."}, {"text_idx": "#000035", "text": "Pri Ido-renkontro en nexta yaro"}, {"text_idx": "#000037", "text": "Fine di la lasta oficiala kunsido ni kompilis adresaro dil partoprenanti, qua forsan\nesos publikigita, pozita en interneto kun kurta (o plu granda) noti, memoraji pri"}, {"text_idx": "#000038", "text": "Regretinde la tempo dil renkontro tre rapide pasis e multa amiki foriris adheme, kun espero pri plu rapida nexta renkontro."}, {"text_idx": "#000039", "text": "Dum la dimezo la maxim multa partoprenanti departis."}, {"text_idx": "#000040", "text": "La restinta gesamideani ankorfoye promenis tra la urbo e dum la vespero vizitis la Germana Nacionala Muzeo kun la Strado dil Yuri Homala. L'eniro a la muzeo"}, {"text_idx": "#000042", "text": "Kande ni eniris en la treno a Nu\u0308rnberg esis nur tre poka libera loki por sidar. Ma ni interbabilis e forsan la nekonocata e nekomprenata\nlinguo fugigis omna altra pasajeri."}, {"text_idx": "#000045", "text": "Hike trovesas dank-vorti ed impresi da kelka partoprenanti"}, {"text_idx": "#000046", "text": "Hike vu trovas la manue skribita listo kun l'adresi dil partoprenanti en l'Idokonfero 2001"}, {"text_idx": "#000047", "text": "Retre a la indexpagino pri Idokonferi e renkontri"}]